Dječji vrtić Osmjeh

J. Barakovića 2A

23244 Starigrad

Tel: 023/369-070

Mob: 095/861 8050

e-mail: [dv.osmjeh@gmail.com](mailto:dv.osmjeh@gmail.com)

KLASA:

URBROJ:

**GODIŠNJI PLAN I PROGRAM RADA ZA PEDAGOŠKU 2023./2024. GODINU**

**DJEČJI VRTIĆ „OSMJEH“, STARIGRAD**

Ravnateljica: Ana Prstec Marasović

Starigrad, rujan 2023.

SADRŽAJ

[1. UVOD **Error! Bookmark not defined.**](#_Toc145676452)

[1.1. Cilj programa 4](#_Toc145676453)

[1.2. Zadaće programa 5](#_Toc145676454)

[1.3. Strategija djelovanja 5](#_Toc145676455)

[2. USTROJSTVO PROGRAMA 6](#_Toc145676456)

[2.1. Nositelji programa 7](#_Toc145676457)

[2.2. Ostali radnici 9](#_Toc145676458)

[2.3. Programi 10](#_Toc145676459)

[2.3.1. Redoviti desetosatni program i poludnevni petosatni program 10](#_Toc145676460)

[2.3.2. Program predškole 11](#_Toc145676461)

[3. MATERIJALNI UVJETI RADA 12](#_Toc145676462)

[3.1. Prostor 13](#_Toc145676463)

[4. ODGOJNO – OBRAZOVNI RAD 16](#_Toc145676464)

[4.1. Vrijednosti 16](#_Toc145676465)

[4.1.1. Znanje 16](#_Toc145676466)

[4.1.2. Humanizam i tolerancija 16](#_Toc145676467)

[4.1.3. Identitet 16](#_Toc145676468)

[4.1.4. Odgovornost 17](#_Toc145676469)

[4.1.5. Autonomija 17](#_Toc145676470)

[4.1.6. Kreativnost 17](#_Toc145676471)

[4.2. Dobrobiti 18](#_Toc145676472)

[4.2.1. Osobna i emocionalna dobrobit: 18](#_Toc145676473)

[4.2.2. Obrazovna dobrobit: 18](#_Toc145676474)

[4.2.3. Socijalna dobrobit: 19](#_Toc145676475)

[4.3. Kompetencije 19](#_Toc145676476)

[4.3.1. Komunikacija na materinskom jeziku 19](#_Toc145676477)

[4.3.2. Komunikacija na stranim jezicima 19](#_Toc145676478)

[4.3.3. Matematičke kompetencije i osnovne kompetencije u prirodoslovlju 20](#_Toc145676479)

[4.3.4. Digitalne kompetencije 20](#_Toc145676480)

[4.3.5. Učiti kako učiti 20](#_Toc145676481)

[4.3.6. Socijalne i građanske kompetencije 20](#_Toc145676482)

[4.3.7. Inicijativnost i poduzetnost 20](#_Toc145676483)

[4.3.8. Kulturna svijest i izražavanje 21](#_Toc145676484)

[5. NJEGA I SKRB ZA TJELESNI RAST I ZDRAVLJE DJECE 24](#_Toc145676485)

[5.1. Utvrđivanje, zaštitaipraćenjezdravstvenogstanjadjeteta 24](#_Toc145676486)

[5.2. Usvajanje navika zdravog načina života 25](#_Toc145676487)

[5.3. Prehrana djece 25](#_Toc145676488)

[6. STRUČNO USAVRŠAVANJE ODGOJNIH DJELATNIKA 26](#_Toc145676489)

[7. SURADNJA S RODITELJIMA 28](#_Toc145676490)

[8. SURADNJA S OSTALIM DRUŠTVENIM ČIMBENICIMA 29](#_Toc145676491)

[9. VREDNOVANJE PROGRAMA 30](#_Toc145676492)

[10. FINANCIRANJE PROGRAMA 31](#_Toc145676493)

[11. PLAN I PROGRAM RADA PEDAGOGINJE ZA PEDAGOŠKU GODINU 2023./2024. 32](#_Toc145676494)

[12. GODIŠNJI PLAN I PROGRAM RADA RAVNATELJICE 36](#_Toc145676495)

# UVOD

Temeljem *Zakona o predškolskom odgoju i obrazovanju* (NN 10/97, 107/07, 94/13, 57/22), sukladno odredbama *Državnog pedagoškog standarda predškolskog odgoja i naobrazbe* (NN 63/08 i 90/10) te sukladno s ostalim dokumentima vezanim za predškolski odgoj i obrazovanje: *Programsko usmjerenje odgoja i obrazovanja djece predškolske dobi*, *Prijedloga koncepcije razvoja predškolskog odgoja*, *Nacionalnog kurikuluma za rani i predškolski odgoj i obrazovanje*, te drugim zakonskim aktima i propisima relevantnim za ostvarivanje predškolskog programa, u dječjem vrtiću *„Osmjeh“,* Starigrad planira se provoditi cjelodnevni desetosatni program i poludnevni petosatni program za djecu od navršene treće godine životado polaska u školu, cjelodnevni desetosatni program za djecu od navršenih godinu dana života do navršenih tri godine, kao i program predškole integriran u redovne programe za djecu u godini prije škole uključenu u redovite programe.

Razlozi i potreba za ostvarivanjem ovih programa leži u činjenici da svatko dijete ima pravo i zaslužuje kvalitetan organizirani oblik izvanobiteljskog odgoja i obrazovanja pogotovo s obzirom na zaposlenost i zauzetost roditelja tijekom tjedna i nemogućnosti da djetetu osigura dostatnu skrb i njegu koja mu je potrebna.

Program DV Osmjeh temelji se na humanistički razvojnoj koncepciji izvanobiteljskog odgoja i obrazovanja predškolske djece (*Programsko usmjerenje odgoja i obrazovanja predškolske djece*,1991.) koja polazi od spoznaje da je dijete biće aktivne i kreativne prirode te da je potrebno djelovati na njegov cjelovit razvoj već od najranije dobi. To će mu pomoći pri savladavanju određenih zadataka i očekivanja u kasnijoj školskoj dobi. Također , polazi od toga da dijete ima svoja prava i potrebe koje mu se trebaju omogućiti i razvijati u skladu s njegovom prirodom i dobi, što kasnije omogućuje povoljni razvoj osobnosti.

## Cilj programa

Cilj programa je usmjerenost na razvoj dječjih potencijala, poštivanje dječjih prava i uvažavanje individualnih potreba djece s ciljem stvaranja i usklađivanja svih uvjeta za cjelovit razvoj djece rane i predškolske dobi, uz poštivanje zakonitosti razvoja djece, temeljnih načela o pravima djeteta i potreba djece rane i predškolske dobi, uz intenzivnu suradnju s roditeljima, kulturnim, gospodarskim i drugim subjektima u lokalnoj zajednici.

## Zadaće programa

***Osnovne zadaće su:***  razvijanje i unaprjeđivanje tjelesnih, socio-emocionalnih, spoznajnih i komunikacijskih potencijala djeteta.

Poseban naglasak je stavljen na :

* osiguravanje poticajno materijalno-organizacijskog okruženja,
* unaprjeđivanje intelektualnog, društvenog, moralnog i duhovnog razvoja djece kroz stjecanje znanja, vještina i navika, kroz izgrađivanje identiteta, humanizma i tolerancije, odgovornosti, autonomije i kreativnosti,
* osiguravanje interakcijskih odnosa s djecom, u kojima će stjecati sigurnost i samopouzdanje, osjećaj napredovanja i uspjeha, pozitivnu sliku o sebi kao kompetentnoj osobi,
* potićenje dječje igre, uvažavajući je istovremeno kao osnovnu aktivnost, sredstvo i metodu rada,
* pridonošenju osobnoj, emocionalnoj, obrazovnoj i socijalnoj dobrobiti djeteta,
* poticanju spontanih ponašanja i izražavanju posebnih potreba
* poticanju otvorenosti za prihvaćanje informacija
* poticanju otvorenosti za učenje u akciji s drugima
* poticanju partnerstva vrtića s roditeljima i širom zajednicom
* suradnja s roditeljima, školom,lokalnom zajednicom i ostalim društvenim čimbenicima bitnim za odgoj i obrazovanje djece rane i predškolske dobi.

## Strategija djelovanja

U poticajnom socijalnom i fizičkom okruženju, u interakciji s drugom djecom, materijalima i odgojiteljima dijete će istraživati i razvijati sve svoje razvojne potencijale. Slobodno i prema svom izboru birat će aktivnosti i materijale. Stavljanje poticajnog okruženja u ulogu trećeg odgojitelja dodatno će poticati dijete da razvija svoju istraživačku prirodu. Sukladno prirodi, interesima i potencijalima svakog djeteta razvijat će se i formirati kurikulum skupine. Uvažavanje prijedloga, inicijativa i sugestija djece i odraslih s ciljem tvorbe otvorenog, razvojnog , humanističkog i sukonstruktivistički orijentiranog kurikuluma ranog i predškolskog odgoja i obrazovanja.

Ciljevi za pedagošku godinu

Intenzivnije sudjelovanje na edukacijama svih odgojno – obrazovnih djelatnika vrtića

Razvijanje senzibilnosti djece za prihvaćanje drugih i poštivanje različitosti

Humanitarni odgoj djece i širenje humanitarnih ideja

Poticanje dječjeg interesa i ljubavi prema čitanju i pisanoj riječi

Konstantan rad i promišljanje o osmišljavanju i stvaranju stimulativne sredine i poticaja sukladno interesima djeteta

# USTROJSTVO PROGRAMA

Naša vizija: Stvoriti vrtić po mjeri svakog djeteta, dječji vrtić kao „dječja kuća“ u kojoj se poštuje i uvažava svako dijete i odrasli, potiče razvoj tolerancije i empatije, potiče rast i razvoj svih sudionika odgojno obrazovnog procesa.

Premise koje nas vode u radu:

* Djeca uče kroz neposredno iskustvo u zajednici s drugima
* Djeca znanje stječu aktivno, oslanjajući se na vlastiti istraživački potencijal.
* Svako je dijete individua, sa vlastitim interesima, potencijalima i tempom razvoja.

Vrtić djeluje na jednoj lokaciji, na adresi J. Barakovića 2a, 23244 Starigrad.

Skupine u kojima se provodi program su:

* Jedna dobno mješovita jaslična skupina od 1 do 3 godinesa kapacitetom od 12 djece,čije je otvaranje predviđeno za pedagošku godinu 2023./2024.
* Dvije dobno mješovite vrtićke skupine od 3 godine do polaska u školu - svaka skupina broji po 23 djece

U organizaciji Vrtića provode se programi:

* redoviti cjelodnevni program u trajanju od 10 sati
* redoviti poludnevni program u trajanju od 5 sati
* obvezni program predškole u trajanju od 250/150 sati od 1. listopada tekuće do 31.svibnja slijedeće godine

Rad je organiziran u skladu s interesima korisnika naših usluga kao i kapacitetima koje Vrtić ima.

Radno vrijeme vrtića je od 6 i 30 do 16 i 30 sati od ponedjeljka do petka.

Tijekom ljetnih mjeseci – srpanj i kolovoz 2024. – vrtić neće raditi u razdoblju od četiri tjedna zbog korištenja godišnjih odmora.

### Nositelji programa

U skladu s Mjerilima za broj odgojitelja, stručnih suradnika i ostalih radnika u dječjem vrtiću prema Državnom pedagoškom standardu predškolskog odgoja i obrazovanja (NN 63/08, 90/10) i Zakona o predškolskom odgoju i obrazovanju (NN 10/97, 107/07, 94/13, 57/22) a na osnovu Pravilnika o vrti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97) na programima ranog i predškolskog odgoja i obrazovanja rade odgojitelji, ravnatelj, stručni suradnik pedagog i zdravstvena voditeljica čije je zapošljavanje planirano u 2023./2024. pedagoškoj godini.

Satnica nositelja programa usklađuje se s Mjerilima za broj odgojitelja, stručnih suradnika i ostalih radnika u dječjem vrtiću prema Državnom pedagoškom standardu predškolskog odgoja i obrazovanja (NN 63/08, 90/10)

**Odgojiteljice - A. Nekić, A. Milovac i N. Trošelj**- su stručno osposobljene osobe koje provode odgojno – obrazovni program rada s djecom i stručno promišljaju odgojno – obrazovni proces u svojoj odgojno – obrazovnoj skupini. Pravodobno planiraju, vrednuju i programiraju odgojno – obrazovni radu određenim razdobljima. Prikupljaju, izrađuju i održavajusredstva za rad s djecom te vode brigu o estetskom i funkcionalnom uređenju prostora za izvođenje različitih aktivnosti. Rade na zadovoljenu dječjih potreba i razvojnih zadaća te potiču razvoj svakog djeteta sukladno njegovim interesima i sposobnostima. Odgovornesu za provedbu programa rada s djecom kao i za opremu i didaktička sredstva kojima se koriste u radu.

Sukladno čl. 29.*Državnog pedagoškog standarda predškolskog odgoja i obrazovanja* (NN 63/08, 90/10) odgojitelji su obvezni u neposrednom odgojno-obrazovnom radu s djetetom I skupinom djece provesti 27,5 radnih sati tjedno, a ostale poslove u sklopu satnice do punoga radnog vremena. Ostali poslovi odgojitelja obuhvaćaju planiranje, programiranje I vrednovanje rada, pripremu prostora I poticaja, suradnju I savjetodavni rad s roditeljima I ostalima te poslove stručnog usavršavanja.

Tri odgojiteljice, koje su trenutno zaposlene u Vrtiću, rade u punom radnom vremenu – dvije za potrebe desetosatnog programa i jedna za potrebe petosatnog programa u dvije dobno mješovite skupine.Sve odgojiteljice imaju stručnu spremu propisanu zakonom i pravilnicima.

Pokretanje jaslične skupine planirano tijekom 2023./2024. pedagoške godineiziskuje zapošljavanje još dvije odgojiteljice s propisanom stručnom spremom (preddiplomski sveučilišni studij, preddiplomski stručni studij, studij kojim je stečena viša stručna sprema u skladu s ranijim propisima, diplomski sveučilišni studij, specijalistički diplomski stručni studij) u punom radnom vremenu.

**Ravnateljica - A. P. Marasović -**je poslovni i stručni voditelj ustanove, koji predlaže godišnji plan i program rada, brine o provođenju odluka Upravnog vijeća, Odgojiteljskog vijeća i drugih tijela te obavlja druge poslove utvrđene aktom o osnivanju i statutom. Uz odgojitelje najodgovornija je osoba za osiguravanje potrebnih uvjeta za optimalan rad (osiguravanje prostora, opreme, sredstava).

Posebna zadaća ravnatelja je osiguravanje materijalnih i organizacijskih uvjeta za provedbu programa,te informiranje roditelja i skrbnika djece o provedbi upisa,mjerilima i ostalim uvjetima bitnim za provedbu i upis u programe vrtića.

Ravnateljica prema potrebi radi i u skupinama.

**Stručna suradnica pedagoginja- M. Vladimir -** prati realizaciju odgojno – obrazovnog rada, stručno pridonosi efikasnosti odgojno – obrazovnih ciljeva te unapređuje cjeloviti odgojno – obrazovni proces, predlaže inovacije, suvremene metode i oblike rada. Predlaže, sudjeluje i pomaže odgojiteljima u ostvarivanju programa stručnog usavršavanja i njihova cjeloživotnog obrazovanja. Ostvaruje suradnju s roditeljima, potiče njihovo uključivanje u rad vrtića, pruža im podršku te ih informira o napretku djeteta. Surađuje s drugim odgojno – obrazovnim čimbenicima, pridonosi razvoju timskog rada.

Pedagoginja je obzirom na broj skupina u našem vrtiću zaposlena na nepuno radno vrijeme no početkom pedagoške godine 2023./2024. satnica pedagoga povećana je s 8 na 16 sati tjedno.

**Zdravstveni/a voditelj/voditeljica** u dječjem vrtiću je viša medicinska sestra koja radi na osiguravanju i unapređivanju zaštite zdravlja djece. U timu sa stručnim suradnikom, odgojiteljima, ravnateljem, roditeljima i ostalim čimbenicima sudjeluje u ostvarivanju tih zadataka. Zapošljavanje je planirano u pedagoškoj godini 2023./2024. u nepunoj satnici.

### Ostali radnici

Na poslovima prehrane, održavanja i održavanja čistoće objekta rade:

**Kuhar/kuharica** – u suradnji s višom medicinskom sestrom sastavlja mjesečne, tjedne i dnevne jelovnike. Priprema tople i hladne obroke. Vodi brigu o higijensko – sanitarnim uvjetima u kuhinji te obavlja druge poslove po nalogu ravnatelja.

Trenutno u Vrtiću na poslovima kuhara radi **D. Njegovan** kao nestručna zamjena temeljemčlanka 26. stavka 5. i 6., *Zakona o predškolskom odgoju i obrazovanju (NN 10/97, 107/07, 94/13, 98/19,57/22)-* koji govori ako se natječaj ne javi osoba koja **ispunjava** uvjete iz Zakona, radni odnos može se zasnovati i s osobom koja **ne ispunjava** uvjete, ali na najduže razdoblje od pet mjeseci iz razloga što se nitko sa SSS na natječaje za kuhara/icu ne javlja.

**Spremačica – S. K. Matanović** – održava higijenu cjelokupnog, unutarnjeg i vanjskog, prostora Vrtića te ostale poslove u vezi s čišćenjem u dogovoru s ravnateljem.

**Domar/domarica** – obavlja poslove održavanja cjelokupnog unutarnjeg i vanjskog prostora Vrtića. Zapošljavanje je planirano u pedagoškoj godini 2023./2024.

Plan strukture kadrova u Vrtiću za pedagošku 2023/2024. godinu:

|  |  |  |  |
| --- | --- | --- | --- |
| R.B | Djelatnici | Planiran broj djelatnika | Stručna sprema |
| 1. | Ravnatelj/ica | 1 –puno radno vrijeme | VŠS/VSS |
| 2. | Odgojitelj/ica | 5– puno radno vrijeme | VŠS/VSS |
| 3. | Stručni suradnik - pedagog | 1 – nepuno radno vrijeme | VSS |
| 4. | Zdravstveni voditelj | 1 – nepuno radno vrijeme | VŠS |
| 5. | Kuharica | 1 – puno radno vrijeme | SSS |
| 6. | Spremačica | 1 – puno radno vrijeme | NSS/SSS |
| 7. | Domar | 1 – nepuno radno vrijeme | SSS |
|  | UKUPNO | 9 |  |

Raspored radnog vremena u pedagoškoj godini 2023./24.:

Ravnateljica – od ponedjeljka do petka – 7:00 do 14:00 h

Odgojitelji – rad u tri smjene:

od 6:30 do 12:30 h

od 8:00 do 14:00 h

od 10:30 do 16:30 h

Pedagog – dva dana u tjednu od 8:00 do 15:00 sati

Spremačica – od 8:30 do 16:30 sati

Kuhar/ica – od 6:30 do 14:30 sati

Raspored radnog vrijeme zdravstvenog/ne voditelja/ice i domara/ice određivat će se odlukom nakon zapošljavanja.

### Programi

#### Redoviti desetosatni program i poludnevni petosatni program

U Vrtiću se provodi cjelodnevni desetosatni program i poludnevni petosatni program njege, odgoja, obrazovanja, zdravstvene zaštite, prehrane i socijalne skrbi djece koji je prilagođen razvojnim potrebama djece te njihovim mogućnostima, sposobnostima i interesima. Uz redovite programe u Vrtiću se provode i sigurnosno zaštitni i preventivni programi, prema donesenim protokolima postupanja u mogućim rizičnim situacijama.

Cilj programa je osigurati uvjete koji su potrebni za:

* Očuvanje zdravlja djeteta, jačanje dječjeg organizma
* Razvoj higijenskih i kulturnih navika
* Cjelovit razvoj dječje ličnosti
* Zadovoljavanje specifičnih potreba svakog pojedinog djeteta
* Osmišljavanje poticajnog prostornog okruženja i aktivnosti u kojima će dijete moći iskazivati svoje potencijale
* Formiranje osnovnih moralnih načela, empatije, uzajamne suradnje, prihvaćanje različitosti
* Izražavanje emocija na socijalno prihvatljiv način te usvajanje vještina potrebnih za funkcioniranje u socijalnom okruženju
* Poticanje usvajanja vještina i znanja polazeći od potreba i prava djeteta
* Rješavanje problemskih situacija na konstruktivan način
* Stvaranje kreativnog ozračja
* Stvaranje kvalitetne suradnje s roditeljima uz podržavanje, aktivno slušanje i prihvaćanje različitosti
* Stvaranje kvalitetne suradnje temeljene na uzajamnom poštivanju i kvalitetnim međuljudskim odnosima unutar kolektiva ustanove i svih uključenih u odgojno – obrazovne procese

#### Program predškole

Cilj programa je osigurati okruženje u kojem će dijete u godini pred polazak u školu maksimalno razviti sve svoje osobne potencijale, zadovoljiti aktualne interese i steći znanja, vještine i navike koje će mu omogućiti uspješnu prilagodbu na nove uvjete rasta i razvoja u osnovnoškolskoj sredini.

Okruženje kao niz materijalnih I komunikacijskih čimbenika organizirat će se tako da potiču I reguliraju djetetov psihički razvoj, te da utječe na formiranje njegoveo sobnosti I njegovih socijalnih stavova I vještina, kao I ključnih kompetencija za cjeloživotno učenje.

Za djecu u godini pred polazak u školu,koja pohađaju redovne programe, program predškole integriran je u redovne programe I provodi se svakodnevno.

U pedagoškoj godini 2023./2024. će 12 djece, koja se nalaze u godini pred polazak u školu,pohađati vrtić kroz redovni program.

Program obvezne predškole u trajanju od150/250 sati u pedagoškoj godinu 2023./2024.pohađat će samo jedno dijete. Obzirom da se radi samo o jednom djetetu ono će biti uključeno u redovnu skupinu prijepodne, dva puta tjedno po dva i pol sata od 1. listopada 2023. do 31. svibnja 2024. godine. Dijete će također biti uključeno u sve priredbe, radionice, izlete i ostale aktivnosti.

Cjelokupni ustroj programa predškole prilagođen je potrebama i pravima djeteta.

# MATERIJALNI UVJETI RADA

Materijalni uvjeti rada izuzetno su važni u unapređenju rada Vrtića.

Zgrada Vrtića osigurava pedagoško estetsku poticajnu sredinu za odgoj i obrazovanje djece rane i predškolske dobi, koje zadovoljavaju sve higijensko – tehničke zahtjeve te osnovna estetska i ekološka mjerila.

Vrtić svoju djelatnost obavlja na jednoj lokaciji, na adresi J. Barakovića 2A, 23244 Starigrad.

Unutarnji i vanjski prostor odgovaraju potrebama djece.

Na vanjskom prostoru uređeno je igralište sa sadržajima prikladnim za igru na otvorenome.

U odgojno – obrazovnom procesu osiguravamo dovoljno potrošnog materijala za rad s djecom, didaktike, materijala za čišćenje i održavanje higijene, materijala za održavanje objekta.

Objekt se sastoji od:

Zgrade Vrtića veličine 528,80m2 unutrašnjeg prostora I 434m2 dvorišta, namjenski je građen objekt koji istodobno prima tri skupine djece. Sagrađen je I pušten u rad 2010. godine.

**Sobe dnevnog boravka** su u potpunosti opremljene odgovarajućim higijenskim zahtjevima i pedagoško – metodičkim standardima koji su potrebni za provedbu programa, a to su : dostatna površina ( 60 m 2 svaka soba), prikladan namještaj te oprema i sredstva. Sobe također posjeduju sanitarni čvor (8,80 m 2) s odgovarajućim osvjetljenjem, prozorom za ventilaciju te podnim i zidnim pločicama te vlastitu garderobu (8,0 m 2).

Dvije sobe dnevnog boravka nalaze se u prizemlju, a jedna na katu vrtića.

Sobe dnevnog boravka djece u kojima će se provoditi program organizirane su tako da se omogući igra u malim skupinama, didaktička sredstva su grupirana prema svrsi i vrstama aktivnosti, a svi materijali su djeci uvijek dostupni kako bi se mogli njima samostalno služiti. Stolovi, stolice, ormari i police su prilagođeni uzrastu i potrebama djece.

U sobama dnevnog boravka djece formiran je dovoljan broj centara aktivnosti, koji mogu biti stalni ili privremeni. Tu ubrajamo centar za početno čitanje i pisanje, likovni centar, stolno-manipulativni centar, obiteljski centar, centar za istraživanje prirode, centar građenja i konstruiranja, centar za osamljivanje. Centri aktivnosti se mijenjaju,oblikuju i prilagođavaju tijekom pedagoške godine u skladu s potrebama i interesima djece. Sve prostorije unutar vrtića organizirane su tako da djeci omogućuju slobodno kretanje te izbor materijala i aktivnosti prema vlastitim interesima. Prostor je u funkciji poticanja učenja kod djece činjenjem odnosno istraživanjem.

Direktan izlaz na vrtićko dvorište iz sobe dnevnog boravka, preko terase, omogućen je za jasličnu skupinu i jednu mješovitu skupinu. Druga mješovita skupine nalazi se na katu.

**Dvorište** je zatvoreno ogradomi opremljeno opremom za slobodnu igru na otvorenom (tobogan, vrtuljak, ljuljačke, opružne njihalice, vratilo..).Prilikom postavljanja igrala poštivane su sigurnosne zone te su dijelovi dvorišta na kojima se nalaze igrala u potpunosti pokriveni antistresnim podlogama.

Za jasličnu skupinu se početkom pedagoške godine planira fiksno ograditi poseban dio dvorišta povezan vratima, koja se mogu zakračunati, sa ostatkom igrališta.

Dvorište se svakodnevno kontrolira i čisti.

Svojim radom i materijalnim uvjetima nastojimo djelovati na dječju fizičku i psihičku sigurnost u skladu s Mjerama sigurnosti i protokolima postupanja u kriznim situacijama.

Mjerama je između ostalog regulirano: primopredaja djeteta u Vrtić i odlazak djeteta iz Vrtića, bijeg djeteta iz Vrtića, boravak djece na vanjskom prostoru, metode i postupci djelovanja pri boravku djece u prostorijama Vrtića, prva pomoć u Vrtiću, mjere i nadzor kretanja osoba u Vrtiću, postupci kod sumnje na zlostavljanje djeteta, postupci u slučaju nasilja među djecom te u slučaju sukoba na relacijama roditelj – roditelj, roditelj – djelatnik i djelatnik – djelatnik, postupanje pri odlasku na izlete i organizirani prijevoz i dr.

# 3.1. Prostor

Rad u Vrtiću provodi se u tri sobe dnevnog boravka veličine od 60 m 2, koje su adekvatno opremljene i prilagođene razvojnim potrebama djece rane i predškolske dobi. Sobe dnevnog boravka opremljene su odgovarajućim higijenskim zahtjevima i pedagoško – metodičkim standardima potrebnim za provedbu programa. Koristi se namjenska, standardizirana te funkcionalna osnovna i didaktička oprema primjerena dobi djece.

Prostor je organiziran tako da se omogući igra u manjim skupinama. Didaktička sredstva grupirana su prema svrsi i vrstama aktivnosti. Svi su materijali djeci uvijek dostupni te se djeca mogu njima samostalno služiti i kombinirat ih po želji i potrebi.

Didaktička sredstva koja se koriste u realizaciji programa prilagođena su dobi i potrebama djece. Didaktička se sredstva nadopunjuju svake pedagoške godine u skladu s planiranim sredstvima, a temeljem interesa djece tijekom pedagoške godine.

Sobe dnevnog boravka organizirane su po centrima aktivnosti. Stalni centri aktivnosti su centar za početno čitanje i pisanje, likovni centar, stolno – manipulativni centar, obiteljsko – dramski centar, centar građenja, centar knjižnice, centar igranja glinom…

U pedagoškoj godini 2023./2024. planiramo oblikovati „Kutić humanosti“ u sklopu projekta Hrvatskog Crvenog križa „Kutić humanosti“ s cijem humanitarnog odgoja djece predškolske dobi.

Vezano uz prethodno navedeni centar u planu je i osmišljavanje kutića Afrike vezano uz UNICEF-ov projekt „Škole za Afriku“ u koji smo se ove pedagoške godine uključili.

Sukladno interesima i potrebama djece navedeni će se centri aktivnosti nadopunjavati, preoblikovati i uskađivati tijekom pedagoške godine, a osmišljavat će se i novi centri.

Prostor Vrtića organiziran je na način da se djeca mogu slobodno kretati i komunicirati. Prostori za mirne igre odijeljeni su od bučnih.

Sredstva za izvedbu programa osigurava Vrtić i Osnivač. U nadopuni materijala koristit će se i suradnja s roditeljima.

Potrošni didaktički materijal nabavlja se u skladu s planiranim sredstvima prema iskazanim potrebama odgojitelja u većim količinama na početku pedagoške godine te se nadalje konstantno nadopunjuje prema potrebama, interesima, aktivnostima koje se provode.

Prema utvrđenom stanju objekta i sukladno planiranome za pedagošku godinu 2023./24. - predviđaju se radovi:

* Bojenje zidova u sobama dnevnog boravka i ostatku vrtića (redovno, jednom godišnje)
* Elektro – instalacijski radovi prema potrebi
* Servisi opreme unutar zgrade
* Redovni – servis kotlovnice, vatrodojavnog sistema, vatrogasnih aparata
* Prema potrebi
* Saniranje krovišta vrtića u dogovoru sa Osnivačem
* Ostali radovi prema potrebi kroz godinu

U prostoru dvorišta predviđaju se radovi:

* Odvajanje i opremanje dijela dvorišta za potrebe jasličke skupine
* Svakodnevna kontrola i održavanje dvorišta

Nabava osnovne opreme:

* Nadopuna namještaja za sobe dnevnog boravka djece prema mogućnostima
* Nadopuna posuđa i sitnog kuhinjskog inventara za potrebe kuhinje
* Nabava zaštita za radijatore za jasličnu skupinu
* Nabava rolo zavjesa sa mogućnošću zamračivanja za sve sobe dnevnog boravka djece
* Klimatizacija ureda ravnateljice i pedagoginje
* Nabava pametnog televizora
* Ostala oprema prema potrebi i mogućnostima

Nabava i dopuna didaktike i potrošnog materijala:

* Potrošni likovni materijal i sredstava- redovno, prema potrebi i mogućnostima
* Nabava potrebne didaktike za vrtićke skupine - prema potrebi i mogućnostima
* Slikovnice, enciklopedije, stručna literatura - prema potrebi i mogućnostima
* Nabava uredskog potrošnog materijala
* Ostala oprema prema potrebi i mogućnostima

Sredstva za čišćenje i dezinfekciju:

* Nabavka prema potrebi

.

# ODGOJNO – OBRAZOVNI RAD

Odgojno obrazovni rad temelji se na razvojno primjerenom kurikulumu usmjerenom na dijete i humanističkoj koncepciji razvoja predškolskog odgoja.

Način na koji ostvarujemo vrijednosti utvrđene Nacionalnim kurikulumom:

##### 4.1. Vrijednosti

###### 4.1.1. Znanje

Znanje djeca stječu aktivno, istražujući i otkrivajući različite fenomene, sječu nova iskustva kroz igru i druge aktivnosti. U svrhu toga nastojimo stvoriti organizacijske i prostorno materijalne uvjete, koji djeci omogućavaju slobodan izbor aktivnosti i partnera u procesu učenja. Fizičko i socijalno okruženje je poticajno te omogućuje djetetu razvijanje različitih strategija učenja u cilju stjecanja kompetencije kako učiti. Uloga odgojitelja je davanje neizravne potpore kako bi dijete samo razmišljalo, otkrivalo i rješavalo probleme. Oformljen je istraživačko spoznajni centar s mnogo različitih izbora materijala, s elementima, predmetima i pomagalima za istraživanje, knjigama, enciklopedijama, slikovnim materijalima, različitim zbirkama…Oformljeni su i drugi centri aktivnosti koji omogućavaju istraživanje različitih logičkih, matematičkih, fizikalnih pojava, pojava u prirodi, istraživanje zvukova, glazbe, pokreta i različitih likovnih tehnika. U jaslicama ćemo voditi računa o raznolikom poticajnom okruženju kako bi dijete istraživalo svim senzornim modalitetima: dodirom, mirisom, sluhom, vidom i okusom.

###### 4.1.2. Humanizam i tolerancija

U svim odgojnim skupinama gradimo zajedništvo i osjećaj pripadnosti. Odgojno obrazovni rad temelji se na suosjećanju, na prihvaćanju i pomaganju, razumijevanju svojih prava, odgovornosti i obveza, ali i prava drugih. Stoga ove pedagoške godine stavljemo naglasak na dva projekta - “Kutić humanosti” i “Škole za Afriku”, kojima bi ostvarili navedene ciljeve odgojno-obrazovnog rada.

###### 4.1.3. Identitet

Osobni identitet razvijamo u svim aktivnostima kroz dječju akciju i interakciju, tako da identitet nastaje kao proizvod djetetova refleksivnog bavljenja sobom i svijetom oko sebe. Kroz izloženost socijalnom okruženju razvija se djetetova osobnost, konstruira identitet kao svijest o onome što jest i onom što osjeća da jest. Osnažujemo dijete da bude dosljedno samo sebi, razvija samopoštovanje, stvara pozitivnu sliku o sebi te izgrađuje osjećaj sigurnosti u susretu s novim ljudima i iskustvima u užem i širem socijalnom okruženju.

Poštujemo individualnost svakog djeteta i nastojimo poštivati i pratiti njihove individualne razvojne ritmove.

###### 4.1.4. Odgovornost

U odgojno obrazovnom radu promičemo odgovornost djece prema materijalnom okruženju, prema sebi samima i drugima, a posebno prema prirodi i njenim resursima. Djeca su svakodnevno u prilici učiti o svojim pravima i pravima drugih, ali istovremeno i o odgovornostima, zatim o načinima izgrađivanja kvalitetnih odnosa, o komunikacijskim tehnikama i općenito o socijalno prihvatljivom ponašanju. Najvažnije je odgovorno ponašanje, a ono je svjestan odnos između osobne slobode i odgovornosti, zato djecu potičemo na samoprocjenu vlastitog djelovanja.

###### 4.1.5. Autonomija

Autonomiju ostvarujemo u svim odgojnim skupinama poticanjem inicijativnosti i samoorganiziranja djece u oblikovanju vlastitih aktivnosti gdje mogu samostalno odlučivati i djelovati. Važno nam je fizičko i socijalno okruženje djeteta, puno prihvaćanja i podržavanja u kojem dijete razvija svoju neovisnost i samopouzdanje te postaje sve autonomije.

###### 4.1.6. Kreativnost

U odgojno obrazovnom procesu njegujemo, potičemo i razvijamo kreativnost aktivnostima različitog izražavanja i stvaranja, različitim izražajnim formama korištenjem različitih izražajnih medija. Unutar različitih centara aktivnosti strukturom sredstava i materijalima potičemo djecu na različite simboličke izričaje. Djeca su uvijek u prilici stvaralački izražavati vlastite ideje, iskustva i doživljaje. Posebno potičemo razvoj divergentnog mišljenja u aktivnostima i komunikaciji. Naglasak je stavljen nastvaralački proces.

Odgojno – obrazovni rad uključuje i ciljeve Nacionalnog kurikuluma koji se odnose na osiguravanje dobrobiti za dijete: osobne i emocionalne dobrobiti, obrazovne i socijale dobrobiti.

##### 4.2. Dobrobiti

4.2.1. Osobna i emocionalna dobrobit:

* Radimo na pravovremenom zadovoljavanju osnovnih potreba djeteta za hranom, pićem, odmorom, boravkom na zraku
* Zadovoljavanje potreba djeteta za kretanjem, usavršavanjem osnovnih pokreta, jačanjem krupne motorike
* Vodimo brigu o zdravlju djeteta i jačanju otpornosti organizma
* Planiramo zdravu i uravnoteženu prehranu
* Pomažemo djeci da se u interakcijama i aktivnostima osjećaju ugodno
* Podržavamo otvorenost djece prema svijetu oko sebe i novim iskustvima
* Pridonosimo osjećaju smirenosti, prihvaćanju sebe, samopoštovanju i samosvijesti; razvoju osobnog i nacionalnog, kulturnog identiteta
* Podržavamo sposobnost odgode zadovoljavanja svojih potreba, umijeće čekanja na red
* Potičemo samostalno donošenje odluka, samostalnost djelovanje i mišljenja
* Potičemo inicijativnost, inovativnost, samoorganiziranost, samoprocjenjivanje vlastitih postignuća, procjenjivanje mogućih posljedica djelovanja, samozaštitu i zauzimanje za sebe
* Potičemo razvoj osobnih potencijala: spoznajnih, umjetničkih i motoričkih.

4.2.2. Obrazovna dobrobit:

* Podržavamo radoznalost i inicijativnost, kreativnost i stvaralački potencijal, djetetovu percepciju sebe kao sposobnog i samostalnog
* Potičemo stvaranje i zastupanje novih ideja i propitkivanje već poznatih
* Podržavamo slobodno iznošenje vlastitih mišljenja
* Otkrivamo nove izbore učenja i njihovu primjenu
* Potičemo idejnu razradu i vođenje projekata
* Potičemo uključenost u aktivnosti, osvještavanje procesa učenja, upravljanje njima i preuzimanje odgovornosti

4.2.3. Socijalna dobrobit:

* Potičemo razvoj socijalnih kompetencija i uspješnog funkcioniranja u zajednici s drugima
* Potičemo razumijevanje i prihvaćanje drugih bez obzira na različitosti u kulturnom i nacionalnom identitetu ili u pogledu posebnih potreba i teškoća u razvoju i drugih različitosti
* Potičemo usklađivanje s obrascima, pravilima i zahtjevima odgojne skupine
* Potičemo razvoj i održavanje kvalitetnih odnosa među djecom i djece s odraslima
* Rješavamo konfliktne situacije konstruktivno, pregovaranjem
* Razvijamo mogućnost prilagodbe na nove situacije i osobe
* Potičemo djecu na razvoj osjećaja pripadnosti skupini i prihvaćanje drugih
* Potičemo odgovorno ponašanje prema sebi i drugima

U odgojno obrazovnom radu vodimo računa o cjelovitom razvoju, odgoju i učenju terazvoju kompetencija: Komunikacija na materinskom jeziku, komunikacija na stranom jeziku, matematičkih kompetencija i osnovnih kompetencija u prirodoslovlju, digitalnih kompetencija, učiti kako učiti, socijalnih i građanskih kompetencija, inicijativnosti i poduzetnosti, kulturne svijesti i izražavanja.

##### 4.3. Kompetencije

4.3.1. Komunikacija na materinskom jeziku

Kroz aktivnosti osposobljavamo djecu za pravilo usmeno izražavanje vlastitih misli, osjećaja, doživljaja, potreba i iskustava. Težimo osiguratičim bogatije jezično okruženje teorganizirati aktivnosti koje omogućuju međusobnu komunikaciju djece i komunikaciju djece i odraslih. Vodimo računa o kvaliteti komunikacije odgojitelja. Nastojimo stvarati uvjete za razvijanje sposobnosti aktivnog slušanja i korištenja ja poruka kod djece. Uvijek imamo u vidu da je komunikacija aktivan i kreativan proces čija kvaliteta ovisi o poticajima iz djetetova okruženja. Razvoj ove kompetencije potičemo oformljivanjem i bogaćenjem centra početnog čitanja i pisanja, predčitalačkih vještina, centra knjižnice te dramsko scenskog izražavanja.

4.3.2. Komunikacija na stranim jezicima

Upoznavanje djece sa stranim jezicima će se provoditi kroz situacijski pristup učenju.Poučavanjestranoga jezika neće se provoditi posebno oblikovanim metodičkimpostupcima, nego ćebiti utkan u svakidašnje odgojno-obrazovne aktivnosti vrtića, kao što su pjesmice, brojalice ili ples.

4.3.3. Matematičke kompetencije i osnovne kompetencije u prirodoslovlju

Za razvoj navedenih kompetencija nastojimo oblikovati poticajno okruženje koje obiluje konkretnim predmetima i materijalima te omogućava postupnu primjenu matematičkog mišljenja kao i postavljanje pitanja, istraživanje i zaključivanje o zakonitostima prirode. Djeca kroz aktivnosti uspoređuju po veličini i količini, razlikuju prostorne odnose, razvijaju i usavršavaju načela brojanja, klasificiranje predmeta po teksturi i obliku.

4.3.4. Digitalne kompetencije

Za razvoj digitalnih kompetencija Vrtić posjedujetablet, projektor te računalo. Djeca zajedno s odgojiteljima koriste navedene uređaje za istraživanje, prikupljanje informacija, za realizaciju aktivnostii projekata.

4.3.5. Učiti kako učiti

U svrhu poticanje ove kompetencije odgojitelji svoju pažnju usmjeravaju na procese učenja djeteta kroz vlastito iskustvo. Kroz vlastito iskustvo djeca usvajaju određene vještine i znanja (npr. gdje/od koga tražiti informacije, mogućnosti primjene naučenog, razvoj usredotočenosti…), memoriraju ih te stvaraju podlogu za njihovo nadograđivanje. Aktivnosti koje najčešće provodimo za osvješćivanje važnosti učenja i samog načina učenja su aktivnosti poput rada na projektima, svakodnevne aktivnosti (rješavanje problema), istraživačke aktivnosti (istraživanje zvukova,boja, eksperimenti itd.), razne igre na temu, zagonetke i kvizovi i slično. Navedenim aktivnostima odgojitelji kroz igru potičui podržavaju razvoj djetetovih strategija vlastitog učenja, a dijete nesvjesno iste usvaja.

4.3.6. Socijalne i građanske kompetencije

U vrtiću nastojimo postići demokratsku atmosferu ispunjenu pozitivnim međusobnim odnosima suradnje, pomaganja, prihvaćanja i poštivanja. Djecu potičemo nagrupno donošenje odluka, međusobnu suradnju, na odgovorno ponašanje i prihvaćanje drugih bez obzira na različitosti. Građanski odgoj potičemo kroz smislena iskustva koja omogućuju konkretno učenje kako se brinuti o sebi samima, o drugima te o okruženju, kroz iskustva koja potiču na suradnju i solidarnost.

4.3.7. Inicijativnost i poduzetnost

Pružamo djeci što više prilika da iznose i ostvaruju svoje ideje, misli i osjećaje u svakodnem vrtićkom življenju kao i u aktivnostima i radu na projektima.Nastojimo omogućiti djeci da u aktivnostima i projektima budu inovativni, samoorganizirajući te da planiraju i vode iste. Takvim pristupom nastojimo im omogućiti stjecanje različitih znanja, vještina i sposobnosti te se istovremeno razvija samopouzdanje i samopoštovanje kod djece. Odgojitelji pružaju potporu djeci da svoje ideje propitkuju, isprobavaju i evaluiraju.

4.3.8. Kulturna svijest i izražavanje

Ove kompetencije razvijamo poticanjem aktivnosti izražavanja kroz različita umjetničkia područja kao što su područje plesne, glazbene, kazališne, književne i likovne umjetnosti. Vodimo brigu da okruženje u Vrtiću zadovoljava estetske kriterije i da ono što je izloženo bude u funkciji dječjih aktivnosti te da je dječji uradak.

Okvirno planirane aktivnosti za pedagošku godinu 2023./2024.

Tijekom pedagoške godine 2023./2024. planirali smo u sklopu projekta *Kutić humanosti Hrvatskog crvenog križa* u našem objektu zajedno s djecom osmisliti “Kutić humanosti” sa svrhom širenja humanitarnih ideja od najranije dobi. U sklopu kutića planiramo i izradu *Drva dobrih djela* ili *Kutije dobrih djela* kako bi na neki način mogla obilježiti dobra djela koja djeca učine ili primjete u skupini.

Također smo se i ove pedagoške godine uključili u projekt *Hrvatskog crvenog križa Sigurnije škole i vrtići* registracijom na edukativnu platformu <https://sigurnija-djeca.hck.hr/>. Na platformi su dostupne brojne aktivnosti i materijali s naglaskom na slijedeće teme: Priprema za izvanredne situacije, Prva pomoć, Sigurnost u vrtiću, Psihosocijalna podrška. Navedeno ćemo nastojati provoditi kroz čitavu pedagošku godinu. Koordinatorice su odgojiteljice A. Nekić i A. Milovac.

Ponovno smo se prijavili na projekt Ibis grafike „Naša mala knjižnica“, kojem su neki od ciljeva: poticanje kritičkog čitanja od najranije dobi, promoviranje vrhunskih književnih djela hrvatskih i stranih autora, pristupačnost kvalitetnih knjiga stranih autora na hrvatskom jeziku našim čitateljima, itd. Glavna je koordinatorica N. Trošelj, a A. Nekić i A. Milovac su sukoordinatorice.

Po prvi put smo se prijavili na UNICEF-ov program Škole za Afriku s ciljem osmišljavanja aktivnosti za prikupljane sredstava za školovanje djece u 13 najugroženijih zemalja afričkog kontinenta, pri čemu je ove pedagoške godine posebni naglasak stavljen na Etiopiju. Koorrdinatorica projekta je pedagoginja M. Vladimir.

Odgojno – obrazovni rad bit će, prema mogućnostima, dodatno obogaćen tijekom godine sadržajima iz kulture (predstave, izložbe…), kraćim izletima, posjetima, izlaganjima, svečanostima i radionicama na razini ustanove. Sve navedeno planirat će se s nastojanjem tematskog potkrepljivanja aktivnostima i projektima koji će se provoditi u skupinama no svakako su moguća i odstupanja od navedenog.

U redovnom odgojno – obrazovnom radu provodit će se prvenstveno **aktivnosti i projekti sukladni interesima djece u skupinama**, no sa svrhom obogaćivanja rada, tijekom cijele godine obilježavati će se i važniji datumi.

Kalendar blagdana i svečanosti koje se mogu obilježiti tijekom pedagoške godine:

|  |  |
| --- | --- |
| RUJAN | LISTOPAD |
| 8.9. Svjetski dan pismenosti  21.9. Međunarodni dan mira  22.9. Europski dan bez automobila  23.9. Prvi dan jeseni  26.9. Dan čistih planina  29.9. Dan hrvatske policije | Jesenske svečanosti  1.10. Međunarodni dan starijih osoba  3.10. Međunarodni dan djeteta  4.10. Svjetski dan zaštite životinja  5.-9.10. Dječji tjedan  10.10. Dan zahvalnosti za plodove zemlje  15.10. Dan pješačenja  16.10. Svjetski dan hrane  17.10. Dani kruha  18.10. Dan kravate  20.10. Svjetski dan jabuke  26.10. Međunarodni dan međusobnog pomaganja  31.10. Međunarodni dan štednje |
| STUDENI | PROSINAC |
| 1.11. Blagdan Svih Svetih  9.11. Svjetski dan izumitelja  11.11. Dan hrvatskih knjižnica  16.11. međunarodni dan tolerancije  18.11. Dan sjećanja na žrtve Domovinskog rata i Dan sjećanja na žrtvu Vukovara i Škabrnje  20.11. Međunarodni dan djece | Advent  3.12. Međunarodni dan osoba s invaliditetom  6.12. Sv. Nikola, Dan vrtića  13.12. Sv. Lucija  21.12. Kalendarski početak zime  24.12. Badnjak  25.12. Božić |
| SIJEČANJ | VELJAČA |
| Nova Godina  Aktivnosti vezane uz zimu  21.1. Međunarodni dan zagrljaja | 11.2. Dan bolesnika  13.2. Pokladni utorak/ maškare  14.2. Valentinovo  22.2. Svjetski dan ekologije |
| OŽUJAK | TRAVANJ |
| 8.3. Međunarodni dan žena  19.3. Sv. Josip – Dan očeva  20.3. Svjetski dan oralne higijene, Međunarodni dan sreće  21.3. Prvi dan proljeća, Svjetski dan zaštite šuma  22.3. Svjetski dan voda  27.3. Međunarodni dan kazališta | Aktivnosti vezane uz proljeće  3.4. Svjetski dan činjenja dobrih djela  6.4. međunarodni dan sporta za razvoj i mir  17.4. Uskrs  18.4. Uskrsni ponedjeljak  22.4. Dan planeta Zemlje  26.4. Svjetski dan obnovljivih izvora energije  29.4. Međunarodni dan plesa |
| SVIBANJ | LIPANJ |
| Međunarodni praznika rada  3.5. Svjetski dan sunca  4.5. Sv. Florijan – dan vatrogasaca  8.5. Majčin dan  8. do 15.5. – tjedan crvenog križa  15.5. Međunarodni dan obitelji  18.5. Međunarodni dan muzeja  22.05. Međunarodni dan biološke raznolikosti  26.05. Međunarodni dan sporta | 3.6. Tijelovo, Svjetski dan bicikala  5.6. Dan zaštite okoliša  21.6. Prvi dan ljeta, Svjetski dan glazbe  22.6. Dan antifašističke borbe  Aktivnosti vezane uz ljeto |

# NJEGA I SKRB ZA TJELESNI RAST I ZDRAVLJE DJECE

Sve zadaće I mjere ovog poglavlja koncipirane su u skladu s *Programom zdravstvene zaštite djece, higijene I pravilne prehrane djece u dječjim* vrtićima (Narodne novine, 105/02, 55/06 i 121/07) kao osnovnog zdravstvenog dokumenta u djelatnosti predškolskog odgoja.

5.1. Utvrđivanje, zaštita i praćenje zdravstvenog stanja djeteta

Praćenje I očuvanje zdravlja odvija se u okviru redovitog praćenja o prisutnosti djece, pobolijevanju djece, antropometrijskih karakteristika. U Vrtiću se provode mjere zdravstvene zaštite djece:

* prikupljanje liječničkih potvrda za upisanu djecu u Vrtiću
* obavljeni zdravstveni pregled djeteta nakon izostanka iz dječjeg vrtića zbog bolesti, odnosno drugog razloga zbog kojeg je izostanak djeteta trajao dulje od 60 dana
* protuepidemijske mjere u slučaju zarazne bolesti
* zdravstveno prosvjećivanje i zdravstveni odgoj djece u svezi sa stjecanjem pravilnih higijenskih navika i usvajanja zdravog načina življenja, posebno s obzirom na prevenciju najzna­čajnijih zdravstvenih problema
* zdravstveno prosvjećivanje i zdravstveni odgoj zaposlenih u dječjem vrtiću kao i roditelja, skrbnika djece
* zadovoljavanje specifičnih potreba kod djece sa zdravstvenim poteškoćama
* praćenje psihofizičkog razvoja djeteta
* vršenje antropometrijskog mjerenja kod djece dva puta godišnje i analiza antropometrijskog mjerenja, individualna, analiza grupe
* razvijanje pozitivnih i prihvaćajući stavova prema djeci sa posebnim potrebama (naglasak na identifikaciji i provođenju odgovarajućih mjera i aktivnosti te uključivanje u aktivnosti).

5.2. Usvajanje navika zdravog načina života

Kod djece se u sklopu zdravstvenog odgoja provodi:

* osvješćivanje važnosti brige za vlastito zdravlje i buđenje interesa za ono što je zdravo
* osposobljavanje djeteta u svezi stjecanja pravilnih higijenskih navika i usvajanja zdravog načina življenja (tjelesne aktivnosti, zdrava prehrana)
* skrb o kontinuiranom obogaćivanju organiziranih tjelesnih aktivnosti novim sadržajima (tjelovježba, strukturirane tjelesne aktivnosti i boravak na zraku)
* aktivnosti s djecom iz područja zdravstvenog odgoja
* upoznavanje djece sa važnošću medicine i oslobađanje straha od liječnika i stomatologa (suradnjom i simboličkom igrom).

5.3. Prehrana djece

U vrtiću je organizirana prehrana djece. S obzirom na trajanje programa, u Vrtiću, u cjelodnevnom desetosatnom programu ponuđeno je četiri obroka. Obroci se sastoje od doručka, prijepodnevne užine, ručka, poslijepodnevne užine. Hrana se priprema u Vrtiću u namjenskoj kuhinji.

Dnevni ritam prehrane

* 8,00 - 9,00 – doručak
* 10,30 – 11,00 – prijepodnevna užina
* 12.30 - 13,00 - ručak
* 14,00 - 15,00 – poslijepodnevna užina

U pripremi hrane pazi se i na zadovoljavanje specifičnih potreba u prehrani djece s zdravstvenim poteškoćama (alergije na namirnice i sl.). U vrtić se može unositi samo industrijski pripravljena i pakirana hrana s deklaracijom proizvođača. Djeci je svakodnevno ponuđena zdravstveno ispravna voda.

U sastavljanju jelovnika služimo se ''Programom zdravstvene zaštite djece, higijene i pravilne prehrane djece u dječjim vrtićima'' (N.N. br.: 105).

Voće i pitka voda dostupni su djeci tijekom provedbe cijeloga programa.

Pravilna prehrana osigurava se:

* redovitim brojem obroka u skladu s preporučenim količama energije i prehrambenih tvari
* propisanim sanitarnim nadzorom nad namirnicama i predmetima koji se koriste u prehrani djece
* zadovoljavanjem uvjeta propisanih za zdravstvenu ispravnost namirnica
* edukacijom osoba koje rade u provedbi procesa pripreme hrane: tečaj higijenskog minimuma
* redovitim pregledima za sanitarne iskaznice svih djelatnika
* upućivanjem na redovne zdravstvene preglede.

# STRUČNO USAVRŠAVANJE ODGOJNIH DJELATNIKA

Kontinuiranim I stalnim stručnim usavršavanjem stručni djelatnici u Vrtiću stječu znanja, vještine I sposobnosti potrebne za primjenu suvremenih oblika rada s djecom predškolske dobi. Odgojitelji se osvješćuju I senzibiliziraju za prepoznavanje individualnih potreba I mogućnosti djece. Dodatna edukacija pruža odgojiteljima bolju mogućnost refleksije, samorefleksije a krajnji cilj je podizanje razine stručne kompetencije odgojnih djelatnika u primjeni znanja I tehnika u radu s djecom I prisavjetovanju roditelja.

Stručno usavršavanje odgojnih djelatnika provodit će se putem slijedećih oblika:

* usavršavanje na razini Vrtića

- izvješća sa seminara i stručnih usavršavanja izvan ustanove koje odgojitelji, stručni suradnik i ravnateljica pripreme i prezentiraju na sastancima Odgojiteljskog vijeća

- stručne radionice stručnog suradnika ili odgojitelja

- predavanja po dogovoru, sa stručnim i licenciranim predavačima prema postojećim interesima

* usavršavanje izvan Vrtića

- edukacije i stručni skupovi za odgojitelje, stručne suradnike i ravnatelja prema planu Agencije za odgoj i obrazovanje na županijskoj i državnoj razini i drugih organizatora i predavača

- edukacije i stručni skupovi za ostale zaposlenike prema planu licenciranih predavača a sukladno planiranim sredstvima

* individualno stručno usavršavanje

kontinuirano praćenje stručne literature te odabranih tema i sadržaja projekata

prema interesu stručnih djelatnika izvan ustanove (radionice, stručni simpoziji, seminari...)

Tijekom pedagoške godine pratit ćemo ponudu edukacija Agencije za odgoj i obrazovanje i drugih ovlaštenih organizatora edukacija te će se radnici sukladno interesima i aktivnostima koje će provoditi educirati tijekom cijele pedagoške godine.

Planiramo održavanje pet sjednica Odgojiteljskog vijeća tijekom pedagoške godine.

Okvirne planirane teme su:

* Razmatranje Godišnjeg plana i program rada
* Razmatranje Kurikuluma dječjeg vrtića
* Izvješća sa seminara, savjetovanja i radionica
* Predlaganje izvođenja aktivnosti i projekata
* Izlaganja na aktualne stručne teme
* Dogovori oko organizacije radionica, neposredne i posredne komunikacije s roditeljima, roditeljskih sastanaka
* Dogovori oko izleta, gostovanja, posjeta, radionica za djecu, priredbi
* Razmatranje godišnjeg izvještaja za pedagošku godinu dječjeg vrtića
* Organiziranje vrtićkih skupina

# SURADNJA S RODITELJIMA

Rad s roditeljima je moguće organizirati kroz različite oblike pri čemu se nećemo ograničiti samo na informativne roditeljske sastanke i prigodna druženja.

Cilj nam je ostvarivanje što bolje komunikacije s roditeljima kako bi se prepoznale njihove stvarne potreba u cilju ostvarenja partnerskih odnosa s roditeljima koji se temelji na savjetovanju i dijalogu, kao i njihovim dobrovoljnim uključivanjem i sudjelovanjem u radu Vrtića.

Suradnju s roditeljima realizirat će se putem:

* roditeljskih sastanaka informativnog i komunikacijskog tipa
* individualnih razgovora (savjetovanje i educiranje roditelja o razvojnim karakteristikama djeteta)
* svakodnevnih kontakata – prilikom preuzimanja i predavanja djeteta
* anketa – prema potrebi tijekom godine
* centra/kutića za roditelje – prenošenje informacija pismenim putem roditeljima tijekom cijele godine, uz redovno osvježivanje istih, obavijestima informativnog i odgojno obrazovnog karaktera i sl.
* sudjelovanja u organizaciji i ostvarenju izleta, predstava, posjeta, druženja, proslava, radionica – tijekom godine
* sudjelovanja u neposrednom radu vrtića tijekom godine - upoznavanje djece s raznim profesijama roditelja, uključivanjem u planirane aktivnosti…
* uključivanjem u sportske i svečane manifestacije tijekom godine

# SURADNJA S OSTALIM DRUŠTVENIM ČIMBENICIMA

Cilj je uspostaviti raznoliku i sveobuhvatnu suradnju s vanjskim čimbenicima kako bi se što potpunije I kvalitetnije ostvarili ciljevi I zadaće predškolskog odgoja vezano za obogaćivanje života I produbljivanje iskustava djece.

Zadaće:

* osigurati funkcioniranje Vrtića u skladu s važećim zakonskim propisima i pravilnicima
* osigurati uredno financijsko poslovanje vrtića u skladu s propisima i mogućnostima,
* poticati i organizirati razna uključivanja vrtića u humanitarne i druge akcije,
* održavanje suradnje sa lokalnim društvenim čimbenicima u vidu njegovanja i održavanja tradicijskih i specifičnih vrijednosti

Program nastojimo obogatiti sadržajima iz kulture, športa, izletima, posjetima, uključivanjem djece u društvena događanja u širem društvenom okruženju i sl.

U suradnji s javnim i kulturnim institucijama (verificiranih programa), provodimo sljedeće:

* jačanje društvene svijesti o važnosti poštivanja prava djeteta osobito u zadovoljavanju općih i posebnih potrebe djeteta (informiranost, edukacija, korištenje prostora, sudjelovanje djeteta, prezentiranje prakse, razumijevanje i procijene ostvarenog, uključivanje vanjskih čimbenika, oblici pomoći, suradnja, podrška ….)
* suradnja s kulturnim, športskim i drugim ustanovama, društvenim i radnim organizacijama
* suradnja sa **ustanovama za unapređivanje i istraživanje predškolskog odgoja**, za obrazovanje stručnjaka u predškolskom odgoju i dr.
* suradnja s Ministarstvom znanosti i obrazovanja, Agencijom za odgoj i obrazovanje,Gradskim uredom za obrazovanje, kulturu i šport
* suradnja s ustanovama za predškolski odgoj i naobrazbu djece s posebnim odgojno-obrazovnim potrebama (djeca s teškoćama i darovita djeca)
* sudjelovanje u ostvarivanju mjera specifične zdravstvene zaštite djece prije upisa i za vrijeme njihova boravka u vrtiću, u suradnji s **ustanovama zdravstvene zaštite**
* suradnja s **Osnovnom školom Starigrad** radi usklađivanja odgojno obrazovnog programa kao osnove za daljnje učenje, a osobito radi odgovarajućeg prijelaza iz vrtića u školu i kontinuitetu u odgoju i obrazovanju djece (razmjena iskustva, izgrađivanje međusobnog povjerenja, jačanje profesionalne uloge odgojitelja i učitelja i dr.).
* suradnja s Općinom Starigrad, Turističkom zajednicom, KUD –om Podgorac, NP Paklenica
* sudjelovanje u raznima aktivnostima i svečanostima organiziranim u Općini Starigrad

# VREDNOVANJE PROGRAMA

Uspješnost realizacije programa procjenjivat će se unutarnjom procjenom kvalitete od strane odgajatelja i drugih stručnih djelatnika u vrtiću, djece (uspoređivanjem podataka o djetetovu razvoju i razvojnim potrebama na početku i na kraju pedagoške godine) i roditelja.

Praćenje djeteta počinje dobivanjem prvih informacija od roditelja na početku pedagoške godine. Tijekom izvedbe programa odgajatelji i stručni suradnici će voditi bilješke o djeci te tako dobiti uvid o tome u čemu se neko dijete pokazalo uspješnim, te obavijestiti i roditelje o svojim zapažanjima.

Odgojitelj će, zajedno sa stručnim timom također pratiti i procjenjivati svoju metodičku kreativnost,primjenjivanje suvremenih oblika i metoda rada  u odgojno-obrazovnom procesu. Voditi će i pedagošku dokumentaciju:

* imenik djece
* tromjesečne, tjedne i dnevne planove
* svakodnevna zapažanja o aktivnostima djece

Na kraju pedagoške godine piše se Godišnje izvješće o radu i provođenju programa a na početku godine Godišnji plan i program rada.

Osim toga tijekom pedagoške godine 2023./2024. vodit će se i Matična knjiga djece, Ljetopis, Evidencija djece, Program stručnog usavršavanja odgojno-obrazovnih djelatnika te Zapisnici s Odgojiteljskih vijeća, Upravnih vijeća te Roditeljskih sastanaka.

Osim unutarnje (samo) procjene, program predškole bit će podvrgnut i vanjskom vrednovanju čiji su kriteriji unaprijed poznati (dogovoreni) i međusobno usklađeni.

Kako bi ostvarili kvalitetnu odgojno-obrazovnu praksu i kurikulum koji se iz nje generira, potrebno je da su odgajatelji i drugi stručni suradnici u vrtiću refleksivni praktičari, da stalno promišljaju, propituju, istražuju vlastita uvjerenja, iskustva, praksu i budu primjeren model djeci kako bi se osposobila za samounapređivanje (samoregulaciju vlastitog ponašanja) svojih postignuća i izgradnju kvalitetnih odnosa s vršnjacima i ostalima u ustanovi i izvan nje.

Putem odgojiteljskih vijeća,timskih sastanaka i ostalih radnih dogovora vodit će se zajednička refleksija i samorefleksija odgojitelja , te vrednovati i cjelokupna provedba programa.

# FINANCIRANJE PROGRAMA

Sredstva za obavljanje djelatnosti, odnosno redovnog poslovanja vrtića osiguravaju se iz

* proračuna Općine Starigrad
* uplatama roditelja korisnika usluga
* sredstvima MZO za sufinanciranje javnih potreba djece u programu predškole

Osnivač Vrtića će najvećim djelom financirati rad Vrtića. Pored osiguravanja plaća djelatnicima, osigurava:

* ostala materijalna davanja (regres, božičnica, jubilarna nagrada...)
* potrebnu opremu i didaktička sredstva
* novčana sredstva za rad Vrtića
* participaciju u troškovima roditelja za boravak djece u Vrtiću.

# PLAN I PROGRAM RADA PEDAGOGINJE ZA PEDAGOŠKU GODINU 2023./2024.

|  |  |  |
| --- | --- | --- |
| Zadaće: |  |  |
| U odnosu na dijete | sudjelovanje kod upisa djece i formiranja odgojnih skupina  praćenje, procjenjivanje aktualnih potreba djece te podupiranje i osiguravanje promjena koje omogućavaju zadovoljavanje djetetovih trajnih i aktualnih potreba – na razini vrtića, odgojne grupe, pojedinca  sudjelovanje u promicanju odgojno-obrazovnih i organizacijskih uvjeta u cilju fleksibilnijeg zadovoljavanja potreba djece i uvažavanja individualnih različitosti  ostvarivanje neposrednog kontakta s djecom radi obogaćivanja programa rada (svakodnevni neposredni pedagoški rad u odgojno-obrazovnom procesu) i poticanja optimalnog razvoja djece te zadovoljavanja njihovih potreba  neposredno uključivanje u realizaciju odgojno-obrazovnog procesa vezano uz projektni pristup radu  detektiranje, opserviranje i rad s djecom s posebnim potrebama  sudjelovanje u pripremi i poticanje djece pred polazak u školu na području predčitačkih i predmatematičkih vještina | lipanj, srpanj, kolovoz  tijekom godine  tijekom godine  tijekom godine  tijekom godine  tijekom godine  tijekom godine, a posebno kroz travanj i svibanj |
| U odnosu na odgojitelje | pomagati odgojiteljima pri početnoj prilagodbi djece u vrtiću  zajedno s odgojiteljima svakodnevno stvarati poticajno okruženje u kojem će djeca moći zadovoljiti individualne opće i posebne potrebe  u suradnji s odgojiteljima provoditi stručna usavršavanja tijekom pedagoške godine  savjetovati odgojitelje o pedagoškoj literaturi koja može pridonijeti poboljšanju odgojno-obrazovnom radu  po potrebi imati individualne konzultacije s odgojiteljima u slučaju da je potrebno posebno usmjeriti zajedničku pažnju i rad na određeno dijete ili odgojnu zadaću, projekt…  u suradnji s odgojiteljima organizirati uređenost sobe dnevnog boravka kako bi svojim rasporedom i sadržajem bila prikladna odgojno-obrazovnom radu i potrebama djeteta  u suradnji s odgojiteljima pratiti individualni napredak i boravak djece s teškoćama u razvoju  poticati timski rad odgojitelja i međusobnu svakodnevnu suradnju i uvažavanje  poticati projektni rad odgojitelja  podrška i pomoć́ odgojiteljima u suradnji s roditeljima  pomagati odgojiteljima pri organizaciji izleta, radionica, povorka za maškare, završne aktivnosti i slično  poticati refleksivnu praksu odgojitelja | rujan, listopad  tijekom godine  tijekom godine  tijekom godine  tijekom godine  tijekom godine, a posebno na početku pedagoške godine  tijekom godine  tijekom godine  tijekom godine  tijekom godine  tijekom godine  tijekom godine |
| U odnosu na roditelje | uključivati roditelje u svakodnevni odgojno-obrazovni proces  s roditeljima surađivati na upisima u vrtić  upoznavanje roditelja s pravima i obvezama te obilježjima institucionalnog odgoja i posebnostima vrtića i skupina  biti na raspolaganju roditeljima za telefonske ili osobne individualne konzultacije, upite i žalbe  pomagati roditeljima pri razdoblju prilagodbe i omogućiti im boravak u skupini u dogovoru s odgojiteljima  omogućiti individualne konzultacije i savjetovanja roditeljima koji imaju djecu s teškoćama u razvoju  korištenje i ažuriranje web stranice kao suvremenog oblika komunikacije s roditeljima i društvenom sredinom  precizno dogovoriti, dobro organizirati i stručno-kompetentno pripremiti sve oblike suradnje s roditeljima s tendencijom unaprjeđenja odnosa sa suradničkog odnosa na partnerski odnos | tijekom godine  lipanj, srpanj, kolovoz, rujan  rujan  tijekom godine  rujan, listopad  tijekom godine  tijekom godine  tijekom godine |
| U odnosu na ravnateljicu | suradnja u osmišljavanju različitih aktivnosti vrtića i okruženja s kulturnim i stručnimsadržajima  suradnja u pisanju godišnjeg plana i programa  suradnja u pisanju godišnjeg izvješća  zajedničko planiranje i nabava sredstava za rad (didaktike) i stručne literature  suradnja na upisima u vrtić  aktivno sudjelovanje u radu odgajateljskih vijeća, internih stručnih aktiva i radnih dogovora tijekom pedagoške godine  vođenje osobne pedagoške dokumentacije i uvid u pedagošku dokumentaciju vrtića  planiranje stručnog usavršavanja djelatnika unutar i izvan ustanove | tijekom godine  rujan  kolovoz  kolovoz, rujan  lipanj, srpanj, kolovoz  tijekom godine  tijekom godine  kolovoz, rujan |
| U odnosu na društvene čimbenike | uključivati dijete i roditelja u raznovrsne aktivnosti u interakciji s društvenom sredinom i ostalim stručnjacima zbog obogaćivanja programa, cjelovitih doživljaja i konkretnijih spoznaja djeteta  djetetu omogućiti sadržaje i aktivnosti koje ono ne može doživjeti u svakodnevnom vrtićkom radu a koji će poboljšati proces odgoja i obrazovanja  suradnja s institucijama: Ministarstvom znanosti i obrazovanja, Gradskim uredom za odgoj i obrazovanje, Agencijom za odgoj i obrazovanje  suradnja s odgojno-obrazovnim ustanovama u okruženju (Osnovna škola Starigrad)  suradnja s vanjskim ustanovama, udrugama, sustručnjacima kako bi se obogatili postojeći programi rada s djecom te osmislili novi sadržaji i oblici rada  javno predstavljanje odgojno-obrazovnog rada vrtića | tijekom godine  tijekom godine  tijekom godine  tijekom godine  tijekom godine  tijekom godine |

# 12. GODIŠNJI PLAN I PROGRAM RADA RAVNATELJICE

|  |  |
| --- | --- |
| PROGRAMSKI SADRŽAJI |  |
| Poslovi planiranja i programiranja rada |  |
| Izrada Godišnjeg izvješća  Izrada Godišnjeg plana i programa rada  Izrada Kurikuluma  Izrada organizacije rada za novu pedagošku godinu  Rad na rebalansu financijskog plana za tekuću godinu u suradnji s računovodstvom i Osnivačem  Rad na financijskom planu za slijedeću pedagošku godinu u suradnji s računovodstvom  Planiranje i vođenje Odgojiteljskog vijeća | Navedeno se provodi u kolovozu, rujnu i listopadu |
| Vođenje poslovanja dječjeg vrtića |  |
| Poslovi organizacijske, financijske, pravne i stručno pedagoške naravi  Redovitost naplate prema dobavljačima  Redovitost naplate korisnika usluga  Kontrola narudžbenica, dostavnica, računa  Plaćanje računa | Navedeno se provodi tijekom cijele godine |
| U odnosu na radne odnose i pravne propise |  |
| Izrada normativnih akata važnih za rad Vrtića  Prilagodba postojećih akata s promjenama u Zakonu  Kontinuirano praćenje i proučavanje zakonskih propisa  Vođenje Matične knjige  Vođenje Arhiva vrtića i Arhivske knjige  Izrada i podnošenje statističkih izvješća i planova  Nadziranje ispravnog provođenja HACCP sustava i svih njegovih sastavnica  Praćenje i nadziranje redovnog servisiranja postrojenja i opreme | Navedeno se provodi tijekom cijele godine |
| Informiranje radnika vrtića i stručno usavršavanje |  |
| Informiranje radnika Vrtića o propisima Zakona i Statuta kao i drugih akata  Praćenje zakona i podzakonskih akata, te stručno usavršavanje iz područja istog  Informiranje radnika vrtića o ponudi edukacija  Sudjelovanje u svim oblicima stručnog usavršavanja | Navedeno se provodi tijekom cijele godine |
| Financijsko – materijalno poslovanje |  |
| Odlučivanje o nabavi u skladu s financijskim planom  Suradnja s Osnivačem u vezi investicijskog održavanja objekta – praćenje ispravnosti i sigurnosti objekta  Suradnja s Osnivačem vezani uz otvaranja jasličke skupine | Navedeno se provodi tijekom cijele godine |
| Sudjelovanje u radu Upravnog vijeća |  |
| Dogovaranje dnevnog reda sjednica u suradnji s predsjednikom Upravnog vijeća  Priprema materijala za sjednice  Provođenje odluka i zaključaka Upravnog vijeća | Navedeno se provodi tijekom cijele godine |
| Suradnja s roditeljima te vanjskim čimbenicima |  |
| Individualni razgovori s roditeljima prema zahtjevima roditelja ili odgojitelja  Svakodnevno komuniciranje s roditeljima prilikom dolaska/odlaska djece  Organizacija i realizacija roditeljskih sastanaka i radionica u suradnji s odgojiteljima i stručnim suradnikom  Suradnja s vanjskim čimbenicima vezano uz obogaćivanje odgojno obrazovnog rada, poštivanje zakonskih propisa, stručno usavršavanje | Navedeno se provodi tijekom cijele godine |